DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ PAKEITIMO

2017 m. spalio 3 d. Nr. DĮV-1327 (5.1.E)

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, Leidimų vežti keleivius reguliaraus susisiekimo kelių transporto maršrutais išdavimo taisyklėmis, patvirtintomis Lietuvos Respublikos susisiekimo ministro 2006 m. vasario 14 d. įsakymu Nr. 3-62 ,,Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“, Keleivių ir bagažo vežimo kelių transportu taisyklėmis, patvirtintomis Lietuvos Respublikos susisiekimo ministro 2011 m. balandžio 13 d. įsakymu Nr. 3-223 ,,Dėl Keleivių ir bagažo vežimo kelių transportu taisyklių patvirtinimo“, atsižvelgdamas į Šilalės rajono savivaldybės tarybos 2015 m. spalio 29 d. sprendimu Nr. T1-251 ,,Dėl Šilalės rajono savivaldybės tarybos 2007 m. gruodžio 20 d. sprendimo Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“ pakeitimo“ sudarytos Šilalės rajono keleivinio transporto ir moksleivių pavėžėjimo organizavimo komisijos siūlymus ir rekomendacijas (2017 m. rugsėjo 21 d. protokolas Nr.3):

1. P a k e i č i u UAB ,,Šilalės autobusų parkas“ vietinio reguliaraus susisiekimo autobusų maršrutus:

1.1. Teneniai – Kalniškiai – Teneniai (leidimo Nr. 42, išvykimo laikas 7.10 val.), pakeisti išvykimo laiką į 6.40 val.;

1.2. Teneniai – Pašiaudis – Teneniai (leidimo Nr. 40, išvykimo laikas 7.25 val. ir 13.05 val.), pakeisti išvykimo laiką į 7.00 val. ir 13.30 val.;

1.3. Teneniai – Kalniškiai – Teneniai (leidimo Nr. 127, išvykimo laikas 14.35 val.), pakeisti išvykimo laiką į 15.00 val.;

1.4. Teneniai – Pašiaudis – Teneniai (leidimo Nr. 41, išvykimo laikas 14.55 val.), pakeisti išvykimo laiką į 15.20 val.;

1.5. Žadeikiai – Ievoniškiai – Žadeikiai (leidimo Nr. 92, išvykimo laikas 6.50 val.), sutrumpinti maršrutą iki Dulkių Lauko k., nevažiuojant į Ievoniškių k.;

1.6. Žadeikiai – Ievoniškiai – Girininkai – Žadeikiai (leidimo Nr. 98, išvykimo laikas 14.40 val.), sutrumpinti maršrutą iki Dulkių Lauko k., nebevažiuojant į Ievoniškių k.

2. Į g a l i o j u UAB ,,Šilalės autobusų parkas“ direktorių tvirtinti pakeistų maršrutų tvarkaraščius.

3. Į p a r e i g o j u UAB ,,Šilalės autobusų parkas“ direktorių apie maršrutų pakeitimus paskelbti informaciją teisės aktų nustatyta tvarka.

4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus